laion/Wikipedia-Exotic huggingface dataset:
Delfin Lorenzana

Delfin Negrillo Lorenzana (sündinud 28. oktoobril 1948 Midsayapis Cotabato provintsis) on Filipiinide sõjaväelane (kindralmajor) ja poliitik. Ta oli tegevsõjaväelane aastatel 1973–2004 ning alates 30. juunist 2016 on ta Filipiinide kaitseminister. Ta sündis aastal 1948 Midsayapis Cotabato provintsis. Ta kasvas üles Cotabato provintsis, kus ta lõpetas põhi- ja keskhariduse. Pärast keskkooli veetis ta kaks aastat Notre Dame de Cotabato ülikoolis. Ta lõpetas aastal 1973 Filipiinide Sõjaväeakadeemia. Ta teenis aastatel 1973–2004 Filipiinide armees, tõustes kindralmajori auastmeni. Oma viimases sõjaväelises ametis oli ta kaitseatašee Filipiinide Suursaatkonnas Washingtonis. 30. juunist 2016 on ta Filipiinide kaitseminister. 25. märtsil 2020 määrati ta juhtima riiklikku koroonavastast töörühma. Ta on abielus ja tal on neli last.
Blansko

Blansko (saksa keeles Blanz) on linn Tšehhis Lõuna-Morava maakonnas, Blansko ringkonna halduskeskus. Blansko asub Svitava jõe ääres, Brno kesklinnast ligikaudu 19 km põhjas. Blanskot on esmamainitud 1136. aastal. Alevi staatuse sai Blansko 1580. aastal. Rauatootmist alustati Blanskos 1698. aastal. Linnaõigused sai Blansko 1905. aastal. Linn asub Moraavia karsti vahetus läheduses. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. About Blansko Town of Blansko
Hüpergaamia

Hüpergaamia on mõiste bioloogias ja sotsiaalteadustes. Sotsiaalteadustes tähendab hüpergaamia "ülespoole abiellumist", s.t. enda staatusest kõrgema staatusega abikaasa leidmist. Naised on oma partnerivalikus selektiivsemad kui mehed (Feingold, 1992; Hatfield & Sprecher, 1995; Hill & Hurtado, 1996; Kenrick et al., 1990). Bioloogias ja evolutsioonilises psühholoogias tähendab hüpergaamia sigimiskäitumist (seksuaalkäitumist), mille korral emased (reeglina) või isased (vahel) sihivad enda omast objektiivselt parema kohasusega (fitness) partnereid. Emaste hüpergaamne käitumine tuleneb lihtsast tõsiasjast, et anisogaamia tõttu on emaste võimalus anda järglasi oluliselt piiratum kui isaste oma, mistõttu on nende jaoks parim strateegia oma geenide edasiandmiseks valida võimalikult "kvaliteetne" partner. (Võrdle: Batemani printsiip) Gilles Saint-Paul (2008) väitis, et matemaatiliste mudelite põhjal tuleneb inimsoo naiste hüpergaamia sellest, et naisel on monogaamsest seksuaalkäitumisest rohkem kaotada (arvestades nende väiksemat reproduktiivmäära ja piiratud fertiilsusperioode), mida annab abieluga kompenseerida. Abielu vähendab naise järeltulijate üldist geneetilist kvaliteeti, kuivõrd välistab võimaliku rasestumise partnerist veelgi kvaliteetsema mehe poolt, olgugi et see ei annaks juurde selle vanema panust lapse üleskasvatamisse. Ent seda puudujääki saab korvata tema geneetiliselt madalama kvaliteediga abikaasa vanemapanusega laste üleskasvatamisse Saint-Paul, G. (2008). Genes, Legitimacy and Hypergamy: Another look at the economics of marriage. Econstor, IZA Discussion Papers, No. 4456.
Hibernians FC

Hibernians Football Club on Malta jalgpalliklubi, mis tegutseb Paolas. See mängib Malta Premier League'is. Klubi asutati 1922. aastal nime Constitutionals FC all ning see esindas britimeelset Konstitutsioonilist Parteid. Praeguse nime sai klubi 1930. aastal Šotimaa klubi Hiberniani järgi. Hibernians on tulnud Malta meistriks 12 korda, viimati hooajal 2016–17. 12 meistritiitliga on see edukuselt neljas klubi Maltal. Malta karikavõistlused on võidetud kokku kümme korda. Hibernians on korduvalt osalenud Euroopa klubivõistluste eelringides või esimestes ringides. Edasi on jõutud hooaegadel 2002–03, mil UEFA Meistrite Liiga esimeses ringis võideti Iirimaa klubi Shelbourne kahe mängu kokkuvõttes 3:2 (teises ringis kaotati Portugali klubile Boavista 3:7), 2017–18, mil Meistrite Liiga esimeses ringis võideti Eesti meisterklubi FCI Tallinna kahe mängu kokkuvõttes 3:0 (teises ringis kaotati Austria klubile Salzburgi Red Bull 0:6), ja 2020–21, mil UEFA Euroopa Liiga esimeses ringis võideti Liechtensteini klubi FC Vaduz tulemusega 2:0 (teises ringis kaotati Ungari klubile Fehérvár 0:1). Hiberniansi naiskond mängib Malta naiste kõrgliigas ning 12 tiitlivõiduga kõige edukam Maltal. Klubi kodustaadion on Hibernians Stadium; see mahutab ligi 3000 pealtvaatajat. Malta Premier League: Võitja (13): 1960–61, 1966–67, 1968–69, 1978–79, 1980–81, 1981–82, 1993–94, 1994–95, 2001–02, 2008–09, 2014–15, 2016–17, 2021–22 Malta karikavõistlused: Võitja (10): 1961–62, 1969–70, 1970–71, 1979–80, 1981–82, 1997–98, 2005–06, 2006–07, 2011–12, 2012–13 Malta superkarikas: Võitja (3): 1994, 2007, 201 Ametlik koduleht
Karl Pajumäe

Karl Pajumäe (4. oktoober 1941 Türi, Järvamaa – 11. juuni 2021) oli eesti maadleja ja maadlustreener. Ta lõpetas 1958. aastal kaugõppes Vändra Keskkooli. Sportima hakkas ta 1957. aastal Järvakandi Keskkoolis Endel Puri juhendamisel, võitis vabamaadluses Kalevi meistrivõistlustel medaleid. Oli alates 1964. aastast Vändras maadlustreener, aastatel 2014–2018 oli tal 6. kutsetase. Tegutses aastatel 1966–2006 ka maadluskohtunikuna (alates 1977. aastast vabariikliku kategooria kohtunik). Tema õpilasi on Harri Timberg, Meelis Mäekalle, Alo Toom, Helary ja Mario Mägisalu. Kuulus aastatel 2012–2018 Maadlusveteranide Ühenduse juhatusse. 1959 – Kalevi auliige 1962 – NSV Liidu meistersportlane 2010 – Vändra Tungal Biograafia ESBL-is "Vändra Tungla pälvib Karl Pajumäe". Pärnu Postimees, 27. jaanuar 2010. Lk 3 Biograafia ESBL-is
Leandro Almeida Silva

Leandro Almeida da Silva (tuntud lihtsalt ka kui Leandro Almeida; sündinud 14. märtsil 1987 Belo Horizontes) on Brasiilia jalgpallur, kes mängib keskkaitsjana Malta kõrgliiga klubis Hibernians. Ta alustas klubikarjääri Brasiilia klubis Atlético Mineiro, mille põhimeeskonnas debüteeris ta 2007. aastal. Aastatel 2009–2013 mängis ta Ukraina kõrgliiga klubis Kiievi Dinamo. Aastatel 2010–2012 tuli ta Dinamoga Ukraina kõrgliigas teisele kohale. Aastatel 2013–2015 mängis ta Brasiilia kõrgliiga klubis Coritiba. 2015. aasta juunis liitus ta Brasiilia kõrgliiga klubiga Palmeiras. Alates 2016. aasta juunist oli ta Palmeirasest laenul teistes Brasiilia klubides: Internacionalis (2016), Figueirenses (2017), Londrinas (2018) ja Paranás (2019). 2019. aasta juulis sõlmis ta Paranága püsiva lepingu. 2020. aasta esimeses pooles mängis ta Guaranis. 2020. aasta augustis sõlmis ta kaheaastase lepingu Hiberniansiga. https://www.transfermarkt.com/leandro-almeida/profil/spieler/52960 (vaadatud 6.7.2021)
Mallnitz

Mallnitz on vald Austria Kärnteni liidumaa Spittal an der Drau ringkonnas. See asub Kõrg-Tauerni mäestiku kõrgorus, ulatudes lõunasuunas Obervellachini Mölli jõe ääres ning eraldades Ankogeli rühma (idas) Goldbergi rühmast (läänes). Põhjas tähistab Alpide peaahelik piiri Austria Salzburgi liidumaaga. Mallnitzi juures siseneb Tauerni raudtee lõunast Tauerni tunnelisse. Vallaosad on Mallnitz ja Dösen. Põhjaosa kuulub Kõrg-Tauerni rahvusparki. Kaubatee üle mäekurude Gasteini orgu (põhjas) võis olemas olla juba pronksiajal. Keldid kasutasid seda u 400. aastast eKr ja kui piirkond liidendati u 15. aastal eKr Rooma Noricumi provintsi, ehitati need ratsarajad ümber Rooma teeks. Esimene asula iidsele marsruudile rajati tõenäoliselt slaavlaste asumisel Ida-Alpidesse alates u 600. aastast; kuid paikkonda Malinica pole mainitud enne 1299. aastat. Falkensteini lossi ümber omasid toona mõisaid Lienzis resideerivad Görzi krahvid. Kogu keskaja oli Mallnitz strateegiliselt oluline eelpost Salzburgi kaubateel, eriti Kõrg-Tauerni mägedest kaevandatud soola ja kulla transpordiks. Tänapäevane omavalitsus eraldati Obervellachist 1895. aastal. Kohalikku majandust edendasid otsustavalt Tauerni tunneli ehitamine aastatel 1901–1907 ja Tauern raudteeliini avamine 1909. aastal. Autosid vedavad rongid on läbinud tunnelit Mallnitz-Obervellachi jaama 1920. aastast. Witten, Saksamaa, aastast 1979 Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Josette Day

Josette Day (õieti Josette Dagory; 31. juuli 1914 Pariis – 29. juuni 1978) oli prantsuse filminäitleja. Viieaastaselt mängis ta oma esimeses filmis. 1919–1922 esines ta kolmes filmis oma õige nime all. Temast sai tantsija, kuid õnnetu kukkumine ooperiteatris ühel "Tannhäuseri" etendusel katkestas tema tantsijakarjääri 9-aastaselt. Kui algas helifilmiajastu, tuli Josette filmi tagasi. Pärast kahte lühifilmi võttis ta nimeks Day. Ta esitles end Gaumont'i stuudios, kus valmistuti filmi "Serments" võteteks Rootsis. Ta deklameeris Henri Fescourt'i assistendile Jean La Fontaine'i valmi "Hunt ja kitsetall" ning ta võeti tööle. 1930. aastatel mängis ta väga paljudes filmides, mõnikord seitsmes filmis aastas. Tema esimene suur osa oli Patricia Amoretti Fernandeli filmis "La Fille du puisatier" ("Kaevumeistri tütar"; 1940). Selle rolli kirjutas talle abikaasa Marcel Pagnol, samuti rolli filmis "La prière aux étoiles", mis jäi lõpetamata. Josette Day kõige kuulsam osa on Kaunitar Jean Cocteau filmis "Kaunitar ja koletis" ("La Belle et la bête"; 1946). 1950. aastate alguses ta lõpetas näitlemise ja abiellus rikka Belgia töösturiga. Elu lõpuaastatel pühendus ta heategevusele. Josette Day suri 29. juunil 1978. Kaader filmist "Kaunitar ja koletis" ja afišš; allikas
Jaama plats

Jaama plats on väljak Narvas Kalevi linnaosas Vaivara ja Vaksali tänava vahel Jaama pargist lääne pool ja Vaksaali tänav 19 maa-alalt ida pool. Jaama platsi ja selle ümbruskonna detailplaneering algatati 26. augustil 2010 Narva Linnavolikogu otsusega nr 131 bussiterminali ehitamiseks. 1. maiks 2020 olid Narva bussijaama varikatuse ehitustööd lõppenud ja bussijaama perroon avatud. 26.08.2010 Narva Linnavolikogu otsus nr 131 "25.05.2020 uudised Narva kodulehel". Originaali arhiivikoopia seisuga 9.07.2021. Vaadatud 7.07.2021.
Kadastiku tänav

Kadastiku tänav on tänav Narvas Elektrijaama linnaosas. Jätkub 26. Juuli tänavat Puuvilla tänavaga ristmikust ja kulgeb Elektrijaama teeni, ristudes 1.Paemurru tänavaga. Tänava teine lõik algab Elektrijaama teelt 270 m lõuna pool ning kulgeb lääne- ja edelasuunas, kus lõpeb Nahavabriku tänavaga ristudes. Tänava summaarne pikkus on 3,72 km.
Filipiinide õhuväe C-130 lennuõnnetus

4. juulil 2021 purunes maandumisel Filipiinide õhuväe lennuk Lockheed C-130 Hercules. Õnnetus toimus Jolo lennujaamas Sulus Filipiinidel. Hukkus 53 inimest, kelles 50 olid lennuki pardal ning 3 maal. Tegu on Filipiinide sõjaajaloo suurima lennuõnnetusega. AFP-BNS. (2021). Filipiinidel kukkus alla sõjaväelennuk, 45 inimest sai surma. ERR, 4. juuli. Kasutatud 07.07.2021, https://www.err.ee/1608267297/filipiinidel-kukkus-alla-sojavaelennuk-45-inimest-sai-surma
Richard Lewontin

Richard Lewontin (29. märts 1929 – 4. juuli 2021) oli Ameerika Ühendriikide bioloog (evolutsioonibioloog ja populatsioonigeneetik). Lewontin, R. C. 1974. The Genetic Basis of Evolutionary Change. New York: Columbia University Press. Gould, S. J.; Lewontin, R. C. 1979. The spandrels of San Marco and the panglossian paradigm: A critique of the adaptationist programme". Proceedings of the Royal Society B: Biological Sciences 205(1161): 581–598. Lewontin, R. C. 1983. The organism as subject and object of evolution. Scientia 188: 65–82. Lewontin, R. C.; Rose, Steven; Kamin, Leon J. 1984. Not in Our Genes: Biology, Ideology and Human Nature. New York: Pantheon Books. Levins, Richard; Lewontin, R. C. 1985. The Dialectical Biologist. Cambridge: Harvard University Press. Lewontin, R. C. 1991. Biology as Ideology: The Doctrine of DNA. Don Mills: House of Anansi Press. Lewontin, R. C. 2000. The Triple Helix: Gene, Organism, and Environment. Cambridge: Harvard University Press.
Marievali internaatkool

"Marieval" suunab siia. Küla, kus kool asus, kohta vaata artiklit Marieval (Saskatchewan). Marievali internaatkool (inglise keeles Marieval Indian Residential School) oli kool Kanadas, osa Kanada indiaanlaste internaatkoolisüsteemist. Kool asus reservaadi Cowessess 73 aladel Marievalis Saskatchewani provintsis ning tegutses aastatel 1898–1997. Täpsemalt oli kooli asukoht Qu'Appelle'i jõe org, Crooked Lake'ist idas ning Broadview'ist 24 km põhjas. Juunis 2021 leidis pärismaalaste Cowessessi kogukond kooli territooriumilt 751 tähistamata hauda. Saskatchewani esimesi rahvaid esindava Sõltumatute põlisrahvaste föderatsiooni sõnul on tegu riigi suurima tähistamata hauakoha leiuga. Tegu oli juba kolmanda 2021. aasta Kanada indiaanlaste internaatkooli hauakohaleiuga. Kuu aega varem oli Kamloopsi internaatkooli alalt leitud 215 tähistamata hauda. Kamloopsi internaatkool Kanada indiaanlaste internaatkoolide loend Bon Secours Mother and Baby Home Florida School for Boys Medomsley Detention Centre Niessen, Shuana (2017). Shattering the Silence: The Hidden History of Residential Schools in Saskatchewan (PDF). Faculty of Education, University of Regina. Lk 72–73. ISBN 978-0-7731-0750-2. Originaali arhiivikoopia (PDF) seisuga 6. juuli 2021. Vaadatud 24. juuni 2021. Austen, Ian; Dan, Bilefsky (24. juuni 2021). "In Canada, Another 'Horrific' Discovery of Indigenous Children's Remains". The New York Times. Originaali arhiivikoopia seisuga 26. juuni 2021. Vaadatud 24. juuni 2021. Coletta, Amanda; Miller, Michael E. (24. juuni 2021). "Hundreds of graves found at former residential school for Indigenous children in Canada". The Washington Post. Originaali arhiivikoopia seisuga 6. juuli 2021. Vaadatud 24. juuni 2021. Nael, M. (2021). Kanadas leiti põlisrahvaste internaatkooli alalt üle 750 haua. ERR, 24. juuni. Kasutatud 07.07.2021, https://www.err.ee/1608263589/kanadas-on-ligi-50-kraadine-kuumus-noudnud-130-inimese-elu Marieval Residential School at the National Centre for Truth and Reconciliation Accueil: Les Soeurs de Saint-Joseph de Saint-Hyacinthe | SJSH
Jovenel Moïse'i atentaat

Haiti president Jovenel Moïse tapeti grupi relvastatud meeste poolt 7. juulil 2021, kohaliku aja järgi kell 1 öösel, enda kodus. President Moïse Martine Moïse sai rünnakus viga ning ta viidi USA haiglasse Peaminister Claude Joseph teatas, et on riigi valitsemise enda kätte võtnud. Presidendi mantlipärija ei ole veel teada. Beaumont, Peter; Phillips, Tom (7. juuli 2021). "Haiti president Jovenel Moïse assassinated". The Guardian. Originaali arhiivikoopia seisuga 7. juuli 2021. Vaadatud 7. juuli 2021. "Haiti President Jovenel Moïse assassinated at home". CNBC. 7. juuli 2021. Originaali arhiivikoopia seisuga 7. juuli 2021. Vaadatud 7. juuli 2021. "Le président Jovenel Moïse assassiné chez lui par un commando armé". Le Nouvelliste. Originaali arhiivikoopia seisuga 7. juuli 2021. Vaadatud 7. juuli 2021. "Haiti President Jovenel Moïse assassinated at home, official says". euronews. 7. juuli 2021. Originaali arhiivikoopia seisuga 7. juuli 2021. Vaadatud 7. juuli 2021. Dupain, Etant; Lemos, Gerardo; Kottasová, Ivana; Hu, Caitlin. "Haiti President Jovenel Moise assassinated in attack on his residence". CNN. Originaali arhiivikoopia seisuga 7. juuli 2021. Vaadatud 7. juuli 2021. Porter, Catherine; Santora, Marc (7. juuli 2021). "After the killing of Haiti's president, the threat of further political violence escalates". The New York Times. ISSN 0362-4331. Originaali arhiivikoopia seisuga 7. juuli 2021. Vaadatud 7. juuli 2021. Ots, M. (2021). Haiti president hukkus atentaadis. ERR, 7. juuli. Kasutatud 07.07.2021, https://www.err.ee/1608269922/haiti-president-hukkus-atentaadis Viitamistõrge: <references>-siltide vahel olevat <ref>-silti nimega ":1" ei kasutata eelnevas tekstis.
Henry de Montherlant

Henry de Montherlant (prantsuse hääldus: [mɔ̃tɛʁlɑ̃]; 20. aprill 1895 – 21. september 1972) oli prantsuse kirjanik ja esseist, Prantsuse Akadeemia liige alates 1960. aastast. Montherlant esindas prantsuse kirjanduses konservatiivset (reaktsioonilist) suunda, mis ühendas rahvuslust, katoliku traditsionalismi (ristiusu õpetust ennast Montherlant ei pooldanud, pooldades vaid kirikut kui autoritaarset institutsiooni) ja Vana-Rooma paganlike traditsioonide jumaldamist. Montherlant innustus noorena spordist, eriti jalgpallist ja härjavõitlusest, mida kujutas ka oma teostes. Reisis 1930. aastatel sageli Itaalias, Hispaanias ja Prantsusmaale kuulunud Alžeerias, luues seksuaalsuhteid noorte meesprostituutidega. Naiste suhtes sarkastiline, antifeministlik tetraloogia "Les Jeunes Filles" ("Noored neiud", 1936–1939) kutsus esile kirjandusliku skandaali. Romaanisari kirjeldab heal järjel kirjaniku armuseiklusi. Feminiinsust kujutatakse seal gangreenina, mis lisaks peategelasele haarab ka Prantsusmaa kujuteldavat viriilset keha, ähvardades seda mehelikkuse kaotusega. Vastustas 1930. aastate lõpus Prantsusmaa valitsuse defetistlikku hoiakut Saksamaa suhtes, samas Prantsusmaa langemise järel tegi mõne sõnavõtu, mida peeti kollaboratsionistlikuks. Ei osalenud vastupanuliikumises, ent keeldus ka osalemast Saksamaa korraldatud Euroopa natsismimeelsete ja/või saksameelsete kirjanike üritustel (nagu Weimari konverents). Kaotas eakana peaaegu täielikult nägemise (väidetavalt oli varem sattunud noorukite rünnaku ohvriks, kui üritas Pariisi tänavatel kedagi neist võrgutada), sooritas enesetapu. Pierre Damamme. L’horreur du féminin dans le cycle des Jeunes Filles d’Henry de Montherlant, ou comment on émascule la France Itinéraires, 2/2019.
Browning Citori

Browning Citori on Jaapani kaheraudne haavlipüss. Selle kaks rauda on üksteise peal. Citorist on palju mudeleid, mida kasutavad peamiselt sport- ja jahilaskjad. Relva turustab ja levitab Browning Arms Company, mis asub Ameerika Ühendriikides Utah' osariigis Morganis. Citorit toodab Miroku Corp. Jaanais Kōchi prefektuuris Nankokus. Browning Citori koduleht Browning Citori kasutusjuhend
Jacques Geninasca

Jacques Geninasca (2. september 1930, Freiburg im Üechtland – 22. mai 2010, Neuenburg) oli Šveitsi semiootik ja kirjandusteadlane. Ta kuulus Algirdas Greimase esimese põlvkonna semiootikute ringi. Aastail 1970–1995 töötas ta Zürichi Ülikoolis. "Semiotics is the discipline that transforms those who practice it".
Wanradti ja Koelli katekismus

Wanradti ja Koelli katekismus oli 1535 Wittenbergis välja antud eesti- ja alamsaksakeelne luterlik katekismus, kõige vanem (osaliselt) säilinud trükis, mis sisaldab eestikeelset teksti. Raamatu koostasid Tallinna Niguliste kiriku õpetaja Simon Wanradt ja Tallinna Püha Vaimu kiriku õpetaja Johann Koell. Viimane on ka eestikeelse osa tõlkija. Raamatut trükiti 1500 eksemplari 1535. aastal Saksamaal Wittenbergis Hans Luffti trükikojas. Raamatu kogumaht oli umbes 140 lehekülge. See oli luterlik katekismus, mille alamsaksakeelne tekst oli trükitud raamatu vasakule ja eestikeelne tõlge paremale leheküljele. Varsti pärast raamatu Tallinna jõudmist pani Tallinna raad selle keelu alla, arvatavasti kõrvalekaldumiste pärast Lutheri katekismusest. Eestikeelset teksti on leitud 11 lehekatkel, mille avastas Eestimaa Kirjanduse Ühingu raamatukoguhoidja Hellmuth Weiss 1929. aastal ühe koguteose kaane täitematerjali hulgast. Too raamat oli köidetud arvatavasti 1540. aastal Tallinnas. Säilinud lehtede hulgas on lõpulehekülg, millel on andmed trükkija ning trükkimise koha ja aja kohta. Raamatu autorsuse andmed on Tallinna rae kohtuotsuste raamatu 17. juuli 1537 sissekandes. Agenda parva Kieveli katekismus "Wanradti ja Koelli katekismus" Tartu Ülikooli vana kirjakeele uurimisrühma kodulehel
Chislehurst

Chislehurst on Londoni äärelinna piirkond Inglismaal, mis asub Bromley linnaosa piirides. See asub Bromleyst idas, Sidcupist edelas, Orpingtonist loodes ning umbes 16 km traditsioonilisest kesklinnast Charing Crossist kagus. Enne Suur-Londoni loomist aastal 1965 asus Chislehurst administratiivselt Kenti krahvkonnas. Camden Place'is elas aastatel 1871–1873 eksiilis Louis-Napoléon Bonaparte, kes sealsamas ka 64-aastaselt suri.  Chislehurst – pildid, videod ja helifailid Wikimedia Commonsis
Remington Model 870

Remington Model 870 on Ameerika Ühendriikide pump-haavlipüss, mida toodab Remington Arms. Relv on laialt levinud nii tsiviilkasutuses sportlaste ja jahimeeste seas kui enesekaitseks ning paljude riikide korrakaitses ja sõjaväes.  Afganistan  Ameerika Ühendriigid  Argentina  Austraalia  Austria  Belgia Briti Hongkong  Ecuador  Hongkong  Iirimaa  Iisrael  Iraak  Iraan  Kanada  Kreeka  Luksemburg  Lõuna-Korea  Malaisia  Mehhiko  Norra  Portugal  Rootsi  Saksamaa  Sierra Leone  Soome  Suurbritannia  Taiwan  Tšiili  Vietnam  Šveits Lahinghaavlipüss Knight's Armament Company Masterkey USA relvajõudude individuaalrelvade loend "Model 870 Wingmaster". Remington Arms Company, Inc. 2009. Originaali (Firearm Model History) arhiivikoopia seisuga 1. märts 2009. Remington page for 870 A guide to Collecting Remington 870 Shotguns from Remington Society Remington page for 870 Tactical Remington Military MCS page Important differences between Remington 870 Police and 870 Express shotguns KAC Masterkey page Model 870P MAX Police Blog and forum about Remington 870
Indila

Adila Sedraïa (sündinud 26. juunil 1984 Pariisis Prantsusmaal), lavanimega Indila, on prantsuse laulja ja laulukirjutaja. Enne oma esimese singli "Dernière danse" ("Viimane tants") väljaandmist 2013. aasta novembris, mis jõudis SNEPi edetabelis teisele kohale, tegi ta koostööd paljude muusikutega vokaali ja laulukirjutamise alal. Oma esimese albumi "Mini World" andis ta välja 2014. aasta veebruaris, mis teenis talle Victoire de la musique'i.  Indila – pildid, videod ja helifailid Wikimedia Commonsis
Nolwenn Leroy

Nolwenn Le Magueresse (sündinud 28. septembril 1982 Saint-Renanis Prantsusmaal), esinejanimega Nolwenn Leroy, on prantsuse muusik, laulja-laulukirjutaja ja dublaažinäitleja. Ta laulab paljudes keeltes, sealhulgas prantsuse, bretooni, inglise ja iiri keeles.  Nolwenn Leroy – pildid, videod ja helifailid Wikimedia Commonsis
Stromae

Paul Van Haver (sündinud 12. märtsil 1985 Brüsselis Belgias), esinejanimega Stromae, on belgia muusik, räppar, laulja ja laulukirjutaja.  Stromae – pildid, videod ja helifailid Wikimedia Commonsis
Belglased

Belglased (hollandi keeles Belgen, prantsuse keeles Belges, saksa keeles Belgier) on Belgia Kuningriigi põhirahvastik. Kuna Belgia on paljurahvuseline riik, võib seos olla pigem juriidiline, ajalooline või kultuuriline kui etniline. Suurem osa belglastest kuulub kahte erinevasse kogukonda (hollandi gemeenschap või prantsuse communauté). Nad pärinevad ajaloolistest piirkondadest: flaamlased Flandriast, kes räägivad hollandi keelt, ja valloonid Vallooniast, kes räägivad vallooni või prantsuse keelt. Samuti on märkimisväärne Belgia diasporaa, mis on asunud peamiselt Ameerika Ühendriikidesse, Kanadasse, Prantsusmaale ja Hollandisse.
Viljandi vangla

Viljandi vangla oli vangla Viljandi linnas. Kunagise vanglakompleksi aadress oli Tallinna tänav 41, seal asub nüüd UKU keskus. Viljandi vana vangla asus Viljandi vanalinnas Kauba tänaval. Uut vanglat hakati Tallinna tänavale ehitama 1914. aastal, kuid arvatavasti jäi see Esimese maailmasõja tõttu pooleli. Uuesti hakati ehitama 1928. aastal, valmis see 1930. aastal. Vangla suleti 1954. aastal. 1. juulil 1954 alustas vangla kompleksis tegevust Viljandi noortekoloonia, mis oli mõeldud alaealistele, keda oli karistatud kohtuotsusega. "Tsaariaegse vana vangla hoov Kauba tänaval Viljandis". 1923. Rahvusarhiivi Filmiarhiiv, EFA.214.0.51494 "Viljandi maakonna uuele vangimajale nurgakivi panemine". Foto: Jaan Riet, 26. aprill 1914. Rahvusarhiivi Filmiarhiiv, EFA.215.6.483
Viljandi vangla avavangla

Viljandi vangla avavangla oli avavangla Viljandi maakonnas. Moodustati Karksi asunduskolooniast. Pärast Eesti iseseisvuse taastamist liideti Viljandi noortekolooniaga Viljandi vanglaks. Asus Ainja külas Polli vallas, alates 1997. aastast Karksi vallas. Avavangla suleti 1. mail 2008. "Eesti Vabariigi Siseministeeriumi Kohtuotsuste täitmise amet asutus Jum-422/7". Rahvusarhiiv, ERA.5212.2.4
Anneliis

Anneliis on eesti naisenimi. 2021. aasta 1. jaanuari seisuga oli Eestis eesnimi Anneliis 151 naisel. Anneliis on Eestis populaarsuselt 625. naisenimi. Anneliis oli keskmiselt 37 aasta vanune (mediaanvanus oli 34). Kõige populaarsem oli eesnimi Anneliis vanuserühmas 30–34, kus neid oli 10 000 elaniku kohta 2,87 ning Viljandi maakonnas. Anneliis Aunapuu Anneliis Simm Anneliis-Mall Leius https://www.stat.ee/nimed/Anneliis